CELEX: 62014CN0494
Language: et
Date: 2014-11-06 00:00:00
Title: Kohtuasi C-494/14: Eelotsusetaotlus, mille on esitanud Tribunal de première instance de Bruxelles (Belgia) 6. novembril 2014  – Euroopa Liit, keda esindab Euroopa Komisjon versus Axa Belgium SA

2.2.2015   
            
            
               ET
            
            
               Euroopa Liidu Teataja
            
            
               C 34/8
            
         Eelotsusetaotlus, mille on esitanud Tribunal de première instance de Bruxelles (Belgia) 6. novembril 2014 – Euroopa Liit, keda esindab Euroopa Komisjon versus Axa Belgium SA
   (Kohtuasi C-494/14)
   (2015/C 034/07)
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance de Bruxelles
   
      Põhikohtuasja pooled
   
   
      Apellant: Euroopa Liit, keda esindab Euroopa Komisjon
   
      Vastustaja: Axa Belgium SA
   
      Eelotsuse küsimused
   
   
               1.
            
            
               Kas Euroopa ametnike personalieeskirjade artikli 85a lõikes 1 kasutatud mõistet „vastutav kolmas isik” tuleb liidu õiguses autonoomselt tõlgendada või viitab see tähendusele, mis on samal mõistel liikmesriigi õiguses?
            
         
               2.
            
            
               Juhul, kui mõistel on autonoomne kohaldamisala, siis kas seda tuleb tõlgendada nii, et see hõlmab kõiki isikuid, keda võidakse pidada surma, õnnetuse või haiguse eest vastutavaks, või ainult isikuid, kelle vastutus on süüline?
            
         
               3.
            
            
               Juhul, kui mõiste „vastutav kolmas isik” viitab liikmesriigi õigusele, siis kas liidu õigus nõuab liikmesriigi kohtult, et see rahuldaks Euroopa Liidu tagasinõude, kui mõni EL töötaja on saanud kannatada liiklusõnnetuses, millega on seotud sõiduk, mille vastutust ei ole tuvastatud, kuna 21. novembri 1989. aasta mootorsõidukite kohustusliku vastutuskindlustuse seaduse artikkel 29bis näeb ette, et kindlustusandja, kes katab õnnetusega seotud mootorsõiduki omaniku, juhi või valdaja vastutuse, hüvitab vähekaitstud liiklejatele kahju automaatselt, ilma et sõiduki omaniku, juhi või valdaja vastutus peaks olema tuvastatud?
            
         
               4.
            
            
               Kas Euroopa ametnike personalieeskirjade sätete sisu või ülesehitus viitavad sellele, et kulud, mida liit on nende eeskirjade artiklite 73 ja 78 kohaselt kandnud, peavadki lõppkokkuvõttes jääma tema kanda?